Ծննդյան կղզի (Ավստրալիա)

Ծննդյան կղզի (), ոչ մեծ կղզի Հնդկական օվկիանոսում, Ավստրալիայի արտաքին տարածք։

Անվանում 
Կղզին եվրոպացիներն առաջին անգամ տեսել են Քրիստոսի ծննդյան եկեղեցական տոնի օրը և ի պատիվ այդ օրվա՝ այն անվանել են Ծննդյան կղզի։

Աշխարհագրություն 
Կղզին տեղակայված է 2360 կիլոմետր հյուսիս-արևմուտք Պերթից և մոտ 500 կմ հարավ Ջակարտայից։

Կղզու մակերեսն է 135 կմ², բնակչությունը՝ 1402 մարդ, սակայն Ավստրալիայի քաղաքացիներ են միայն 396-ը (2004)։ Բնակիչների 70 % հան չինացի են, 20 % սպիտակամորթներ և մոտ 10 % մալայացի։ Կրոնական առումով ավելի տարածված են բուդդիզմը (մոտ 35 %, հիմնականում չինացիներ), իսլամը, մոտ 25 % (մալայացիներ և որոշ չինացիներ), մոտ 20 %-ը քրիստոնյա են (գործնականորեն բոլոր եվրոպացիները և որոշ չինացիներ)։ Չինացիների միջև տարածված է նաև դաոսիզմը (մոտ 15 %)։

Մայրաքաղաքը՝ Ֆլայինգ Ֆիշ Քով

Կղզին ունի սեփական դրոշ 1986 թվականից ոչ պաշտոնական, և 2002 թվականից պաշտոնական։

Ծանոթագրություններ 

Ծննդյան կղզի
Հնդկական օվկիանոսի կղզիներ
Ավստրալիայի կղզիներ
Անգլիախոս երկրներ և տարածքներ